

KOHTUMÄÄRUS

|  |  |
| --- | --- |
| **Kohus** | Harju Maakohus |
| **Kohtunik** | Ants Mailend |
| **Kohtujurist** | Gerli Spelman |
| **Määruse tegemise aeg ja koht** | 28.12.2023, Tallinna kohtumaja |
| **Tsiviilasja number** | 2-22-17540 |
| **Tsiviilasi** | AERMEST OÜ pankrotimenetlus |
| **Võlgnik** | AERMEST OÜ (pankrotis, registrikood 14121919) |
| **Pankrotihaldur** | Kristjan Aava (isikukood 37912290252) |
| **Menetluse liik** | Kirjalik menetlus |

**RESOLUTSIOON**

1. **Kinnitada AERMEST OÜ (pankrotis) pankrotimenetluses lõpparuanne ja lõpetada AERMEST OÜ (pankrotis) pankrotimenetlus.**
2. **Kustutada äriregistrist AERMEST OÜ (pankrotis).**
3. **AERMEST OÜ (pankrotis) pankrotimenetluses on tunnustatud, kuid täitmata järgmised nõuded:**

|  |  |  |  |  |  |
| --- | --- | --- | --- | --- | --- |
| **Võlausaldaja** | **Tunnustatud nõue (eurodes)** | **Jaotis (%)** | **Väljamakse** | **Nõude vähenemine enammakstud käibemaksu arvelt** | **Nõude jääk** |
| **Eesti Vabariik Maksu- ja Tolliameti kaudu** | **49 237,14** | **100** | **6738,32** | **832,18** | **41 666,64** |

1. **Määrata pankrotihalduri Kristjan Aava tasuks 2951 eurot, millele lisandub käibemaks 20% summas 590,20 eurot. Tasu kuulub väljamaksmisele võlgniku pankrotivara arvelt büroole, mille kaudu haldur tegutseb – Advokaadibüroo Palmits & Partnerid OÜ.**
2. **Määrata kindlaks Konkurentsiameti maksejõuetuse teenistuse** **menetluskulud summas 1021 eurot. Kulud hüvitatakse pankrotivarast riigieelarvesse.**
3. **Vabastada pankrotihaldur Kristjan Aava tema kohustustest AERMEST OÜ (pankrotis) pankrotimenetluses. Halduril tuleb eelnevalt esitada äriregistri pidajale kandeavaldus võlgniku kustutamiseks äriregistrist.**
4. **Määrata võlgniku dokumentide hoidjaks Raigo Vihalem (isikukood 38111100386).**
5. **Teade pankrotimenetluse lõpetamise kohta avaldada väljaandes Ametlikud Teadaanded.**
6. **Edastada määrus Tartu Maakohtu registriosakonnale ja Konkurentsiametile.**

**Edasikaebamise kord**

Määruse peale on õigus esitada määruskaebus Tallinna Ringkonnakohtule Harju Maakohtu kaudu 15 päeva jooksul määruse kättesaamisest. Määruskaebuselt tuleb tasuda riigilõiv 70 eurot.

**Asjaolud ja kohtumääruse põhjendused**

1. Harju Maakohtu menetluses on avaliku uurimisena algatatud AERMEST OÜ (pankrotis) pankrotimenetlus. Kohus nimetas pankrotihalduriks Kristjan Aava (dtl 143). Kohus kinnitas 08.11.2023 võlausaldajate nimekirja (dtl 173-174).
2. Haldur esitas 05.12.2023 lõpparuande ja taotluse lõpetada AERMEST OÜ (pankrotis) pankrotimenetluse lõpetamiseks lõpparuande kinnitamisega (dtl 176-181). Pankrotimenetluse lõpparuande kohaselt müümata pankrotivara ega teistelt isikutelt saadaolevat vara ei ole. Pankrotihalduri hinnangul võlgniku maksejõuetuse tekkimise põhjuseks ei ole kuriteo tunnustega tegu vaid muu asjaolu.
3. Vastavalt PankrS § 19213 lg 1 ja § 19212 lg 8 kohaselt lõpeb pankrotimenetluses avalik uurimine PankrS § 157 punkti 5 kohaselt lõpparuande kinnitamisega. Maksejõuetuse teenistus kooskõlastab pankrotihalduri poolt esitatud lõpparuande enne kohtule esitamist.

05.12.2023 otsustas Maksejõuetuse teenistus lubada pankrotihaldur Kristjan Aaval teha väljamaksed AERMEST OÜ (pankrotis) pankrotivarast alljärgnevas: 1.1. jaotis võlausaldajale s.o Maksu- ja Tolliametile; 1.2. ajutise halduri Kristjan Aava tasu seni hüvitamata osas s.o summas 699,48 eurot. Sama otsusega kooskõlastas Maksejõuetuse teenistus pankrotihaldur Kristjan Aava 04.12.2023.a. Maksejõuetuse teenistusele esitatud AERMEST OÜ (pankrotis) pankrotimenetluse lõpparuande.

1. Haldur avaldas 05.12.2023 väljaandes Ametlikud Teadaanded teate, milles on andmed, kus ja millal võib lõpparuandega tutvuda, samuti selgituse vastuväite esitamise kohta (dtl 182). Vastuväidete esitamise tähtaeg saabus 10.12.2023. Võlausaldaja pole lõpparuandele vastuväiteid esitanud.
2. Juhindudes PankrS § 163, kinnitab kohus lõpparuande ja lõpetab pankrotimenetluse. Vastavalt PankrS § 162 lg 4 tuleb halduril esitada äriregistri pidajale avaldus lõpetamisega seotud kannete (äriregistri seadus § 23 lg 5) tegemiseks.
3. Kohus vabastab pankrotihalduri tema kohustustest võlgniku pankrotimenetluses (PankrS § 165 lg 3).
4. Kohus määrab pankrotihalduri nimetatud isiku Raigo Vihalem (isikukood 38111100386) võlgniku dokumentide hoidjaks pärast võlgniku registrist kustutamist (dtl 180).
5. Kohus märgib määruse resolutsioonis, millises ulatuses on igal võlausaldajal tunnustatud nõude osa eest jäänud raha saamata ning milliste nõuete kohta kehtib võlgniku vastuväide (PankrS § 163 lg 4). Määrus on selles osas täitedokumendiks (PankrS § 168).
6. Pankrotimenetluse lõppemisel on halduril õigus saada tasu oma ülesannete täitmise eest (PankrS § 65 lg 1). Pankrotihalduri tasu taotleb haldur alammääras, arvestades, et pankrotivara moodustas 12 000 eurot. Arvestus: alammäär 1932 + (18,2% 5599 = 1019) = 2951 eurot. Tasutaotlus on põhjendatud ja õiguspärane. Kohus rahuldab halduri tasutaotluse. Halduri taotlusel kuulub tasu väljamaksmisele Advokaadibüroole Palmits & Partnerid.
7. Kooskõlas PakrS § 1927 lg-ga 1 taotleb Maksejõuetuse teenistus kulude hüvitamist summas 1021 eurot. Kohus peab nimetatud kulusid põhjendatuks ning määrab kindlaks Maksejõuetuse teenistuse kulud summas 1021 eurot. Pankrotimenetluse läbiviimisel avaliku uurimisena tekkinud kulud tuleb hüvitada riigieelarvesse vastavalt PankrS § 146 lõike 1 punktis 4 ja § 150 lõike 1 punktis 7 sätestatule (PankrS § 1927 lg 1).
8. Kohus avaldab teate pankrotimenetluse lõpetamise kohta väljaandes Ametlikud Teadaanded (PankrS § 163 lg 7).
9. Kohus edastab määruse Konkurentsiametile ja PankrS § 39 lg 1 alusel Tartu Maakohtu registriosakonnale.

(allkirjastatud digitaalselt)

Ants Mailend

kohtunik